CELEX: 32020R0777
Language: bg
Date: 2020-06-12 00:00:00
Title: Регламент за изпълнение (ЕС) 2020/777 на Комисията от 12 юни 2020 година за изменение на Регламент за изпълнение (ЕС) 2018/763 по отношение на датите на прилагане и някои преходни разпоредби след удължаването на срока за транспониране на Директива (ЕС) 2016/798 на Европейския парламент и на Съвета (текст от значение за ЕИП)

15.6.2020   
               
               
                  BG
               
               
                  Официален вестник на Европейския съюз
               
               
                  L 188/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/777 НА КОМИСИЯТА
         от 12 юни 2020 година
         за изменение на Регламент за изпълнение (ЕС) 2018/763 по отношение на датите на прилагане и някои преходни разпоредби след удължаването на срока за транспониране на Директива (ЕС) 2016/798 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2016/798 на Европейския парламент и на Съвета от 11 май 2016 г. относно безопасността на железопътния транспорт (1), и по-специално член 10, параграф 10 от нея,
         като има предвид, че:
         
                     (1)
                  
                  
                     Директива (ЕС) 2016/798 беше изменена с Директива (ЕС) 2020/700 (2), за да се даде възможност на държавите членки да удължат срока за влизане в сила на националните законови, подзаконови и административни разпоредби, необходими за спазването на разпоредбите, посочени в член 33, параграф 1 от Директива (ЕС) 2016/798.
                  
               
                     (2)
                  
                  
                     Оценката на молбите за сертификати за безопасност в съответствие с Директива 2004/49/ЕО на Европейския парламент и на Съвета (3), за които сертификатът за безопасност е трябвало да бъде издаден преди 16 юни 2020 г., може да бъде отложена поради избухването на пандемията от COVID-19. Поради това в държавите членки, които са уведомили Агенцията и Комисията в съответствие с член 33, параграф 2 от Директива (ЕС) 2016/798 и за които Директива (ЕС) 2016/798 трябва да се прилага от 16 юни 2020 г., националният орган по безопасността — по искане на заявителя — следва да продължи оценката след тази дата. Националният орган по безопасността следва да приключи тази оценка и да издаде сертификата за безопасност преди 30 октомври 2020 г.
                  
               
                     (3)
                  
                  
                     По отношение на държавите членки, които са уведомили Агенцията за железопътен транспорт на Европейския съюз („Агенцията“) и Комисията в съответствие с член 33, параграф 2а от Директива (ЕС) 2016/798, прилагането на някои разпоредби от Регламент за изпълнение (ЕС) 2018/763 на Комисията (4) следва да бъде отложено и те да се прилагат, считано от 31 октомври 2020 г. Преходните разпоредби, съдържащи се в Регламент за изпълнение (ЕС) 2018/763, също следва да бъдат адаптирани.
                  
               
                     (4)
                  
                  
                     Заявителите може да са съставили заявления в съответствие с Регламент за изпълнение (ЕС) 2018/763 с оглед на настоящия краен срок за кандидатстване. Заявленията, изготвени в съответствие с Регламент за изпълнение (ЕС) 2018/763, следва да включват всички необходими данни за сертифициране за безопасност на железопътните предприятия съгласно Директива 2004/49/ЕО или Директива (ЕС) 2016/798. Поради това на заявителите следва да бъде разрешено да подават до националните органи по безопасността в държавите членки, които са уведомили Агенцията и Комисията в съответствие с член 33, параграф 2а от Директива (ЕС) 2016/798, заявления, съдържащи списък с данни в съответствие с Регламент за изпълнение (ЕС) 2018/763 на Комисията. Националните органи по безопасността следва да приемат тези заявления, без да изискват преразглеждане на заявлението.
                  
               
                     (5)
                  
                  
                     Поради това Регламент за изпълнение (ЕС) 2018/763 следва да бъде съответно изменен.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета, посочен в член 28, параграф 1 от Директива (ЕС) 2016/798.
                  
               
                     (7)
                  
                  
                     За да се гарантира, че мерките, предвидени в настоящия регламент са ефективни, той следва да влезе в сила в деня след деня на публикуването му в Официален вестник на Европейския съюз,
                     
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2018/763 се изменя, както следва:
            
                        1)
                     
                     
                        в член 2 точка 5 се заменя със следното:
                        
                                    „5)
                                 
                                 
                                    „съответната дата“ („relevant date“) означава 16 юни 2019 г. за държавите членки, които не са уведомили Агенцията и Комисията в съответствие с член 33, параграф 2 от Директива (ЕС) 2016/798, че са удължили срока за транспониране на посочената директива. По отношение на държавите членки, които са уведомили Агенцията и Комисията в съответствие с член 33, параграф 2 от Директива (ЕС) 2016/798, че са удължили срока за транспониране на посочената директива и които не са уведомили Агенцията и Комисията в съответствие с член 33, параграф 2а от Директива (ЕС) 2016/798, датата е 16 юни 2020 г. По отношение на държавите членки, които са уведомили Агенцията и Комисията в съответствие с член 33, параграф 2а от Директива (ЕС) 2016/798, че са удължили допълнително срока за транспониране на посочената директива, датата е 31 октомври 2020 г.“;
                                 
                              
                  
                        2)
                     
                     
                        член 15 се изменя, както следва:
                        
                                    а)
                                 
                                 
                                    вмъква се следният параграф 4a:
                                    
                                       „4а.   Независимо от параграфи 1—4, в държавите членки, които са уведомили Агенцията и Комисията в съответствие с член 33, параграф 2 от Директива (ЕС) 2016/798 и в които Директива (ЕС) 2016/798 се прилага от 16 юни 2020 г., националният орган по безопасността — по искане на заявителя — продължава да извършва оценката на молбите за сертификати за безопасност в съответствие с Директива 2004/49/ЕО след 16 юни 2020 г., при условие че издаде сертификата за безопасност преди 30 октомври 2020 г.
                                       В случаите, в които даден национален орган по безопасността установи, че няма да може да издаде сертификат за безопасност преди 30 октомври 2020 г., той уведомява заявителя и Агенцията незабавно, като в този случай се прилагат параграфи 2—4.“;
                                    
                                 
                              
                                    б)
                                 
                                 
                                    вмъква се следният параграф 6a:
                                    
                                       „6а.   В случаите, при които предвидената област на дейност не е ограничена само до една държава членка, евентуален единен сертификат за безопасност, издаден от Агенцията в периода между 16 юни 2020 г. и 30 октомври 2020 г., трябва да изключва мрежата или мрежите във всяка от държавите членки, които са уведомили Агенцията и Комисията в съответствие с член 33, параграф 2а от Директива (ЕС) 2016/798. Националните органи по безопасността на държавите членки, които са направили такова уведомление, са длъжни:
                                       
                                                   а)
                                                
                                                
                                                   да третират единните сертификати за безопасност като еквивалентни на частта от сертификатите за безопасност, издадена в съответствие с член 10, параграф 2, буква а) от Директива 2004/49/ЕО;
                                                
                                             
                                                   б)
                                                
                                                
                                                   от 16 юни 2020 г. да издават такива сертификати за безопасност в съответствие с член 10, параграф 2, буква б) от Директива 2004/49/ЕО, чийто период на валидност не надхвърля съответния период на единния сертификат за безопасност.“;
                                                
                                             
                                 
                              
                                    в)
                                 
                                 
                                    параграф 7 се заменя със следното:
                                    
                                       „7.   В случаите по параграф 2, буква а) и параграфи 6 и 6а от настоящия член националният орган по безопасността трябва да сътрудничи и да координира с Агенцията поемането от нейна страна на оценяването на елементите, посочени в член 10, параграф 3, буква а) от Директива (ЕС) 2016/798. При изпълнението на това Агенцията трябва да приеме оценката по член 10, параграф 2, буква а) от Директива 2004/49/ЕО, извършена от националния орган по безопасността.“;
                                    
                                 
                              
                                    г)
                                 
                                 
                                    добавя се нов параграф 8:
                                    
                                       „8.   Между 16 юни 2020 г. и 30 октомври 2020 г. в държавите членки, които са уведомили Агенцията и Комисията в съответствие с член 33, параграф 2а от Директива (ЕС) 2016/798, заявителите, които кандидатстват за сертификат за безопасност за целите на Директива 2004/49/ЕО, могат да представят на националните органи по безопасността досие, изготвено в съответствие с приложение I.
                                       Заявленията за сертификати за безопасност в съответствие с настоящия регламент се приемат от националните органи по безопасността, посочени в първа алинея, за целите на Директива 2004/49/ЕО.“;
                                    
                                 
                              
                  
                        3)
                     
                     
                        член 16 се заменя със следното:
                        
                           „Член 16
                           Отмяна
                           Регламент (ЕО) № 653/2007 се отменя, считано от 16 юни 2019 г.
                           Той обаче продължава да се прилага до 15 юни 2020 г. по отношение на държавите членки, които са уведомили Агенцията и Комисията в съответствие с член 33, параграф 2 от Директива (ЕС) 2016/798, че са удължили срока за транспониране на посочената директива и които не са уведомили Агенцията и Комисията в съответствие с член 33, параграф 2а от Директива (ЕС) 2016/798.
                           Той ще продължи да се прилага до 30 октомври 2020 г. по отношение на държавите членки, които са уведомили Агенцията и Комисията в съответствие с член 33, параграф 2а от Директива (ЕС) 2016/798, че са удължили периода за транспониране на посочената директива.“;
                        
                     
                  
                        4)
                     
                     
                        в член 17 втората алинея се заменя със следното:
                        „Той се прилага от 16 юни 2019 г. в държавите членки, които не са уведомили Агенцията и Комисията в съответствие с член 33, параграф 2 от Директива (ЕС) 2016/798.
                        Той се прилага от 16 юни 2020 г. в държавите членки, които са уведомили Агенцията и Комисията в съответствие с член 33, параграф 2 от Директива (ЕС) 2016/798 и които не са уведомили Агенцията и Комисията в съответствие с член 33, параграф 2а от Директива (ЕС) 2016/798.
                        От 31 октомври 2020 г. той се прилага във всички държави членки.
                        Член 15, параграфи 1, 2, 3 и 7 обаче се прилагат от 16 февруари 2019 г. и съответно член 15, параграф 6 се прилага от 16 юни 2019 г. във всички държави членки.
                        Член 15, параграф 6а се прилага от 16 юни 2020 г. във всички държави членки.
                        Член 15, параграф 8 се прилага от 16 юни 2020 г. в държавите членки, които са уведомили Агенцията и Комисията в съответствие с член 57, параграф 2а от Директива (ЕС) 2016/797.“
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 юни 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 138, 26.5.2016 г., стр. 102.
         
            (2)  Директива (ЕС) 2020/700 на Европейския парламент и на Съвета от 25 май 2020 г. за изменение на директиви (ЕС) 2016/797 и (ЕС) 2016/798 по отношение на удължаването на срока за тяхното транспониране (ОВ L 165, 27.5.2020 г., стр. 27).
         
            (3)  Директива 2004/49/ЕО на Европейския парламент и на Съвета от 29 април 2004 г. относно безопасността на железопътния транспорт в Общността и за изменение на Директива 95/18/ЕО на Съвета относно лицензирането на железопътните предприятия и Директива 2001/14/ЕО относно разпределяне на капацитета на железопътната инфраструктура и събиране на такси за ползване на железопътната инфраструктура и за сертифициране за безопасност (ОВ L 164, 30.4.2004 г., стр. 44).
         
            (4)  Регламент за изпълнение (ЕС) 2018/763 на Комисията от 9 април 2018 г. за определяне на практически разпоредби относно издаването на единни сертификати за безопасност на железопътни предприятия съгласно Директива (ЕС) 2016/798 на Европейския парламент и на Съвета и за отмяна на Регламент (ЕО) № 653/2007 на Комисията (ОВ L 129, 25.5.2018 г., стр. 49).